
temporaries. The process of assessment differs from that
adopted by Henry II and Richard I (above, pp. 184,189, 249),
excluding the action of the juries, and adopting a plan, which
was probably the earlier practice, of a more inquisitorial
character. The system of assessment by jury reappears in
the next reign.

A.D. 1207. REX omnibus, etc. Sciatis quod per commune
"consilium et assensum concilii nostri apud Oxoniam, provisum
est ad defensionem regni nostri et recuperationem juris nostri
[et] concessum est, quod quilibet laicus homo totius Angliae
de cujuscunque feodo sit, qui habet in Anglia redditus et
catalla, det nobis in auxilium de unaquaque mercata redditus
sui annualis xii. denarios, et de unaquaque cujuslibet maneriei
catalli mobilis quod habuit in octavis Purincationis Beatae
Mariae, scilicet ad terminum concilii, xii. denarios, et sic
secundum plus et minus. Et omnes senescalli et ballivi
comitum et baronum jurabunt coram Justitiis nostris de
valentia reddituum et catallorum mobiliumdominoramsuorum
et de suis propriis similiter. Et quilibet homo praeter comites
et barones jurabit de suis propriis redditibus et catallis secun-
dum quod Justitiae nostri ad hoc transmissi utilitati nostrae
melius viderint expedire. Et si aliquis convictus fuerit quod
ad evitandum commodum nostrum fraudulenter amoverit
catalla sua, vel in aliquo loco celaverit, vel in alicujus alterius
potestate posuerit, vel minus quam valuerint appretiaverit,
omnia catalla ejus capientur ad opus nostrum quieta et corpus
ejus in prisonam nostram ponetur donee per nos deliberetur.
Quodlibet autem hundredum in comitatu vestro imbrevietur
per se et quaelibet parochia in quolibet hundredo per se, ita
quod Justitiae nostri sciant de qualibet villa per se respondere.
Cum autem Justitiae nostri auxilium istudin quolibet hundredo,
civitate, vel villa assederint, statim transcriber facient a
rotulis suis omnes particulas auxilii assisi, et liberentur vice-
comiti colligendum per terminum quindenae in quindenam cum
omni festinatione, et Justitiae nostri rotulos suos salvo penes
se custodiant donee ad nos eos afferant. Statutum est etiam
quod omnes clerici nostri et omnes Justitiae nostri et clerici
eorum et omnes qui se in aliquo de negotio isto intromittent,
jurabunt quod fideliter ex toto posse suo hoc negotium facient,
sicut constitutum est et quod pro nulla re hoc omittent.